‘ટેલિફોન-બૉક્સ આડું થઈ ગયું હોવાને પંદર દિવસ વીતી ગયા હોવા છતાં પ્રશાસન આ બાબતે ધ્યાન આપવા તૈયાર જ નથી. અહીંથી પસાર થનારા રાહદારીઓની સંખ્યા વધારે હોય છે તો વળી રોડ પર લોકો વેહિકલો પાર્ક કરીને પણ જતા હોય છે ત્યારે આ નમી ગયેલું બૉક્સ વધારે જોખમ ઊભું કરે છે. આવું આડું થઈ ગયેલું બૉક્સ ક્યારેય રસ્તા પર પડી શકે છે. જો વરસાદના સમયે રસ્તા પર પડે તો મોટો અકસ્માત થઈ શકે છે. આ રસ્તા પર બાળકો અને લોકોની ભારે અવરજવર રહેતી હોય છે. એમ છતાં આ બૉક્સ છેલ્લા ઘણા વખતથી આવી જ હાલતમાં દેખાઈ રહ્યું છે. આવી ગંભીર સમસ્યા સામે દુર્લક્ષ સેવાઈ રહ્યું છે એ નવાઈની વાત કહેવાય.’